ערוץ הדברים האחרים

ערוץ הדברים האחריםן הוא ערוץ טלביזי, בדומה לערוץ השעשוע. מה שכן יש הבדל ביניהם כי ערוץ הדברים האחרים הוא בעצם ערוץ מתחרה של ערוץ השעשוע, וזה אומר ערוץ שהוא מראה דברים אחרים כדי שבני אדם יצפו בו ולא בערוץ השעשוע שהוא המתחרה איתו.

שלא כמו בערוץ השעשוע,; בערוץ הדברים האחרים מקרינים דברים אחרים. לגמרי יכולתם לנחש את זה לבד אילו הייתה לכם מידה כלשהי של אינטיליגנציה בראש המעפן הזה שלכם, אבל מאחר וכל אחד ואחד מכם הוא אוויל חסר מוח, אני צריך להניח הנחה שלא תבינו לבד ולהסביר לכם גם את המובן מאליו.

## אז לגבי ערוץ הדברים האחרים.

זה סתם ערוץ. מה קרה לכם? למה שיהיה משהו מיוחד בערוץ המטופש הזה? הסיבה שאתם קוראים באתר הזה היא ככל הנראה ככל הנראה התוכן שמוצג בו אז אני אדבר על זה מייד רק קודם כל רציתי שתדעו ש

## טוב אז לגבי מה שאשכרה רואים בערוץ הזה שקוראים לו ערוץ הדברים האחרים

אז אני אספר לכם מה רואים שם למרות שאם באמת הייתם רוצים לדעת הייתם פותחים טלביזיה ורואים, בעצמכם, באמצעות העיניים.

### **יש שם רק תוכנית אחת בעצם**

לתוכנית קוראים "הם פותחים וסוגרים את המזוודות'שלהם שוב ושוב".

לפני שאגיד לכם מה באמת קורה בתוכנית חשוב להבהיר משהו לגבי הערוץ הזה שקוראים לו ערוץ הדברים האחרים. ישנה מיסקונספציה נפוצה לפיה בגלל שערוץ השעשוע מציג שעשועונים, ערוץ הדברים האחרים יציג שעשועונים נוספים כדי להתחרות. שזה כמובן אומר לנסות שיראו אותו ולא את ערוץ השעשוע. אבל מה שמיס הקונספציה אינו לוקחת בחשבון זה שאם ערוץ הדברים האחרים רוצה ממש להתחרות באמת הוא יראה דברים ממש אחרים כאילו באמת, שלא כמו "אולפני הסטודיו" שעושים תמיד את אותו זבל תחת שמות חדשים. ולכן ערוץ הדברים האחרים לא מציג שועשועונים בכלל מהסיבה הזאת. אז לגבי התוכנית "הם פותחים וסוגרים את המזוודות'שלהם. שוב ושוב"

התוכנית "הם פותחים וסוגרים את המזוודות'שלהם שוב ושוב" היא למעשה שעשועון טלוויזיוני שבו משתתפים עד עשרה משתתפים ולא פחות!

כל משתתף מביא עימו מזוודה, שניתן לפתוח וגם לסגור באמצעות טכניקות שונות. הטכניקה הנפוצה ביותר היא ריצ'/רץ'. אחת מעט פחות נדירה היא רוכסן. לפעמים משתתפים באים אפילו עם מזוודות שיש שרוך. פעם אחת ויחידה בכל 140 העונות של התוכנית הגיע איש לתוכנית כאילו על מנת להשתתף בה והביא עימו מזוודה שנפתחת וגם נסגרת באמצעות אבזם. ואז זה קרה שוב בעונה אחרי, ופעמיים בעונה אחרי כן. ואז בעונה שאחרי זה (עונה 44.79) קרה אירוע אגדי והיסטורי בתולדות התוכנית, וכל עשרת המשתתפים הגיעו לתוכנית עם מזוודות בעלות אבזם. פרק זה כונה מאז "הפרק האגדי ההוא שכולם באו עם מזוודות בעלות אבזם".

אם משתתף מגיע ללא מזוודה, או עם מזוודה שאין אפשרות לסגור ו/או לפתוח אותה, כנראה מדובר באוויל חסר מוח שלא קרא את שם התוכנית, והוא נפסל אוטומטית ונאלץ לעמוד במשך כל התוכנית בתא מיוחד עם הכיתוב "אוויל חסר מוח שלא קרא את שם התוכנית", בעודו חובש כיפה.

### **אז לגבי מה שקורה למי שהוא לא נפסל אוטומטית.**

המנחה פונה לכל משתתף בסדר אקראי (אם כי תיאוריית קונספירציה פופולרית בקרב המעריצים גורסת כי הסדר למעשה אינו אקראי כלל, אלא נקבע מראש על ידי מנחה התוכנית ומתבסס על ראשי תיבות, תאריכי לידה, מידות נעליים ומס הכנסה של המשתתפים. תיאוריה זו היא כמובן בגדר לא נכונה ומופרכת על ידי מנחה התוכנית בתחילת כל פרק ובסיומו) ונובח עליו בגסות "אתה!" על אותו המשתתף לפתוח או לסגור את מזוודתו שלו שהביא מהבית, בהתאם למצבה הנוכחי (שזה אומר אם היא פתוחה הוא סוגר אותה ואם היא לא פתוחה אז הוא פותח אותה). בצעקתו של המנחה יש מאפיינים של דחיפות, תכיפות, כעס, תסכול ועצבנות מהולה. היו אף מבקרים ומשתתפים שטענו שבקולו מתבטאת תקיפות, ושהוא "בבירור בנאדם שעבר הרבה בחייו".

על אותו משתתף זה שפנו אליו (זה שהמנחה צעק עליו "אתה!", ממש הרגע), לבצע את המשימה שהוטלה עליו (כנזכר למעלה, פתיחת המזוודה שלו או סגירתה), במהירות המקסימלית האפשרית. במידה והדבר עלה בידו, המשתתף לא יזכה בנקודות. במידה ולא הצליח לפתוח (או לסגור, זו גם אופציה שיש אותה) את המזוודה, הוא לא יזכה בנקודות. אך ורק משתתף שהשלים את משימתו בהצלחה (פתח או סגר את המזוודה שלו) אך במהירות שהיא פחות מאידיאלית, יזכה במקרה הזה ב -**2.74** נקודות, ואילו המנחה יקבל חמש;

לפיכך, קשה מאוד לנצח את המנחה, כי למי שלא שם לב חמש זה יותר. למעשה נרשמו שלושה מקרים בלבד שבהם משתתף ניצח את המנחה, בעונות 17, 24 ו-56 בהתאמה. תקנון התוכנית קובע שבמקרה כזה המשתתף יזכה באופן חד פעמי לא יותר מפעם אחת **ב ל ב ד**להנחות את התוכנית הבאה. תחקירי שלושת המקרים קבעו כי הסיבה לזכייה הבלתי סבירה הייתה, בשלושת המקרים, טעות של המחשבי ניקוד (אנשים שיושבים ביחד מאחורי פאנל ומחשבים כמה נקודות יש לכולם). לדבריו של יוסוף רובינסון, ממפיקי התוכנית, בהתייחסו למקרה של עונה 24 "מעולם לא הבנתי מדוע שכרנו אותם מלכתחילה" (צוטט במהלך ראיון כזה רציני בטלוויזיה).

לאחר סיבוב (פרק זמן הנקבע באופן רנדומלי על פי החלטתו של המנחה ו/או המפיקים, המשתתף בעל מספר הנקודות הנמוך ביותר מודח, ומתחיל הסיבוב הבא. לבסוף נותרים רק שני משתתפים והמנחה, שלו יש על פי רוב מספר נקודות גבוה משל שני האחרים, ולכן זהו.

## מה שהפך את התוכנית ללהיט

מה שהפך את התוכנית ללהיט הוא העובדה שהמשתתפים אינם יודעים מראש שישתתפו בה. כלומר זה לא לגמרי מדויק מה שכתבתי כאן אני אתקן. הם נרשמים לתוכנית באמצעות טופס אינטרנטי (גם אתם יכולים, נשים קישור אליו בסוף!) שאומר שהם יהיו בתוכנית מתישהו אבל לא מתי. מפתיעים אותם ללא הכנה מוקדמת ובלי שידעו, ולוקחים אותם להשתתף בתוכנית באופן פתאומי. גם אתם יכולים להירשם לתוכנית. **הרשמה בטופס הזה מבטיחה את השתתפותכם בתוכנית, כי מפיקי התוכנית יודעים מתי תמותו.**

## הרשמה לתוכנית

[{שתף קישור}]

[{לא נו כזה שהוא יופיע}]

[{שיהיה אפשר ללחוץ על זה}]